Røveren stak af i ukendt retning med et par tusinde kroner fra kassen i Spar.

En ukendt røver slog torsdag aften ved 20-tiden til mod Spar-købmanden på Doravej 1 i Aalborgbydelen Vejgård. Det oplyser Nordjyllands Politi, som fredag formiddag fortsat er interesseret i vidner til røveriet. - En gerningsmand indfinder sig i butikken og vil købe cigaretter. Da ekspedienten vender sig om, tager gerningsmanden et mindre pengebeløb fra kassen, oplyser politiet. Senere er det oplyst, at han slap afsted med et par tusinde kroner. Gerningsmanden løb væk fra Spar-købmanden i ukendt retning. Politiet beder nu offentligheden om hjælp med at finde vedkommende. Signalement af gerningsmanden: Mand 20-30 år Lys i huden 175-180 cm høj Han var iført sort hue, stor, sort vinterjakke og cowboybukser Har du set gerningsmanden, eller har du andre oplysninger i sagen, kan du kontakte Nordjyllands Politi på telefon 114.